আমি পুলিশকে আরো বলি, রাষ্ট্রদূতের সাথে আমার ব্যক্তিগত কোন বিরোধ নেই। আমি একজন সচেতন প্রবাসী হিসেবে সাধারন প্রবাসীদের ভালমন্দ দেখার দায়িত্ব আমার কর্তব্যের মধ্যে পড়ে। রাষ্ট্রদূত আকামা বিহীন প্রবাসীদের জন্য দেশে যাবার যে সুযোগ দিয়েছেন, সেই সুযোগে প্রত্যেক প্রবাসীদের কাছ থেকে বিমান ভাড়া বাবদ ৩৫০ আমেরিকান ডলার নেন, অথচ বিমান ভাড়া কখনো, ২৫০ডলার ,কখনো ২৩০ ডলার আবার কখনো ২৮০ ডলার। বাকি টাকা কাউকে ফেরত দেয়া হয়না। এ বিষয়ে আমি একবার রাষ্ট্রদূতকে প্রশ্ন করেছিলাম। রাষ্ট্রদূত উত্তরে বলেছিলেন, বাকি টাকা নাকি লেবানন জেনারেল সিকিউরিটিতে উৎকোচ হিসেবে দেন।আমার এমন কথা শুনে পুলিশও রাষ্ট্রদূতের প্রতি বিব্রত বোধ করেছেন। পুলিশ বলে, লেবানন সরকার এমন নিকৃষ্ট কাজ কখনো করতে পারে না।মোল্লা আরো বলেন, গত বছর ঈদের আগে লেবানন বিমানবন্দর থেকে কিছু কর্মী দেশে যাবার পথে গ্রফতার হন। তারা সবাই তাদের জরিমানা ও টিকেটের টাকা দূতাবাসে পরিশোধ করেছিল।কিন্তু পরবর্তীতে তারা কেন বিমানবন্দর থেকে গ্রেফতার হলো? আমি পুলিশের কাছে জানতে চাই, লেবানন সরকারের ছাড়পত্র পাবার পর সরকার কি আবার তাদের গ্রফতার করতে পারে।উত্তরে পুলিশ বলে, লেবানন সরকার একজনের সব কিছু খতিয়ে দেখেই ছাড়পত্র দেয়, সুতরাং পুনরায় গ্রেফতারের প্রশ্নই আসে না।